wickkiey/tamil-wikipedia-chunked huggingface dataset:
# மினமாட்டா கொள்ளை நோய்

## பாதரச நச்சேற்றத்தின் இயங்குமுறை

உயிரிமீத்தைல் சேர்ப்பு, உயிரி உருப்பெருக்கம் என்ற இரு பிரிவுகளாகப் பிரித்து பாதரச நச்சேற்றத்தின் இயங்குமுறையைப் புரிந்து கொள்ளலாம்: பாதரசத்தின் நச்சுத்தன்மை 1. அதன் குறிப்பிட்ட வேதிநிலை, 2. அதன் கரைதிறன் ஆகியவற்றைப் பொருத்தது.  
திரவ நிலையில் பாதரசம் நச்சுத்தன்மையற்றது; ஆனால் ஆவி நிலையில் இரத்தத்தில் உறிஞ்சப்பட்டு **மூளை**யைச் சேதப்படுத்துவதால் நச்சுத்தன்மை வாய்ந்ததாக உள்ளது. அதேபோல், மெர்க்குரசு குளோரைடும் (Hg<sub>2</sub>Cl<sub>2</sub>) மெர்க்குரிக் சல்ஃபைடும் (HgS) கரையாத்தன்மை வாய்ந்ததால் நச்சற்றவை ஆகும்; ஆனால் மீத்தைல் சேர்க்கப்பட்ட பாதரச சேர்மங்களான மீத்தைல் மெர்க்குரி (CH<sub>3</sub>Hg<sup>+</sup>) கொழுப்பில் கரையக்கூடிய தன்மை உடையதால் நச்சுத்தன்மை மிக்கதாய் உள்ளது. கொழுப்பில் கரையும் திறன் இருப்பதால் அது மூளையைச் சென்றடைகிறது; தாயிடமிருந்து நச்சுக்கொடியின் வாயிலாக கருப்பையில் வளரும் சேயையும் அது சென்றடைகிறது.
# உள்ளிக்கோட்டை

**உள்ளிக்கோட்டை** (*Ullikkottai*) இந்திய மாநிலமான தமிழ்நாட்டின், திருவாரூர் மாவட்டத்தில் அமைந்துள்ளது. இது மன்னார்குடி வட்டத்துக்கு உட்பட்ட மன்னார்குடி ஊராட்சி ஒன்றியத்தில் உள்ள இயற்கையெழில் சூழ்ந்த ஊர் ஆகும். இது மன்னார்குடி சட்டமன்றத் தொகுதியிலும், தஞ்சாவூர் மக்களவைத் தொகுதியிலும் வருகிறது.  
மன்னார்குடியிலிருந்து பட்டுக்கோட்டைக்கு வடசேரி வழியாக செல்லும் சாலையில் 9 கி.மீ.தொலைவில் உள்ளது. இந்த ஊரைச் சுற்றியுள்ள வடசேரி, தளிக்கோட்டை, மகாதேவப்பட்டினம், திருப்பாலக்குடி, ஆலங்கோட்டை, கீழதிருப்பாலக்குடி, கண்டிதம்பேட்டை, கூப்பாச்சிக்கோட்டை, பரவாக்கோட்டை போன்ற ஊர்களுக்கு இது ஒரு மையப் பகுதியாக விளங்குகிறது.
உள்ளிக்கோட்டையை மன்னார்குடி பட்டுக்கோட்டை வடசேரி வழிச்சாலை (மாநில நெடுஞ்சாலை 146) மேற்கிலும் ,மன்னார்குடி பட்டுக்கோட்டை மதுக்கூர் வழிச்சாலை கிழக்கிலும் தொட்டுச்செல்கின்றன. பெரும்பான்மையான மக்கள் வடசேரி வழிச்சாலையையே உபயோகின்றனர்.
# உள்ளிக்கோட்டை

## பெயர்க் காரணம்

உள்ளிக்கோட்டைக்கு அருகே மகாதேவப்பட்டினத்தில் பழமையான கோட்டை உள்ளது. முற்காலத்தில் வணிகர்கள் தங்கி செல்லும் இடமாக இருந்து உள்ளது. உள்ளே கோட்டை உள்ளது என்பதை அறிய இப்போது அழைக்கப்படும் உள்ளிக்கோட்டை வழியாக மகாதேவப்பட்டினத்துக்கு செல்லும் வழியில் 'உள்ளே கோட்டை' என்று பலகை இருந்ததாகவும், அதுவே காலபோக்கில் மறுவி உள்ளிக்கோட்டை என்று அழைக்கப்பட்டதாகவும் கூறப்படுகிறது.
# உள்ளிக்கோட்டை

## பள்ளி

1913 ஆம் ஆண்டு இங்கு துவக்கப் பள்ளி ஆரம்பிக்கப்பட்டது. இப்போது இங்கு அரசு மேனிலைப் பள்ளி ஒன்றும், ஆரம்பப் பள்ளி இரண்டும் மற்றும் ஒரு மெட்ரிகுலேஷன் பள்ளியும் உள்ளன.
# உள்ளிக்கோட்டை

## சுகாதாரம்

உள்ளிக்கோட்டையில் 1960 களின் பிற்பகுதிகளில் அதாவது 1966,67,68 களில் ஊராட்சி மன்றத் தலைவராக இருந்த அமரர் சு.பக்கிரிசாமியின் பெரும் முயற்சியால் ஆரம்ப சுகாதார நிலையம் ஒன்று கொண்டுவரப்பட்டது. தற்போது அது பெரிதாக வளர்ந்து சொந்தக் கட்டிடத்தில் இயங்கி வருகிறது.உள்ளிக்கோட்டையில் உள்ள அரசு மருத்துவமனையானது உள்ளிக்கோட்டை மற்றும் அதைச்சுற்றி உள்ள கிராமங்களுக்கான முக்கிய மருத்துவமனையாக உள்ளது.
# உள்ளிக்கோட்டை

## தொழில்

இங்கு உழவுத் தொழிலே முக்கியமானது.நெல், மக்காச்சோளம், கரும்பு, நிலக்கடலை, உளுந்து, எள் போன்றவை பயிர் செய்யப்படுகின்றன. காவிரியின் கிளை நதியான வடவாறு வாய்க்கால் இவ்வூரின் வழியே பாய்கிறது. ஆற்றுப்பாசனத்தை நம்பி இருந்த இம்மக்கள், காவிரி நீர் கானல் நீராகி விட்டதால், தற்போது விவசாயத்திற்கு முழுவதும் ஆழ்துளைக்கிணறுகளையே நம்ம்பி இருக்கவேண்டிய கட்டாயத்திற்கு தள்ளப்பட்டுள்ளனர்.நிலத்தடி நீர் மட்டம் 15 அடியிலிருந்து தற்போது 200 அடிக்கு கீழிறங்கி விட்டது. குடிநீரின் சுவை மாறி இருப்பதை உணர முடிகிறது. வேளாண்மை நடவடிக்கைகளுக்கு இடையே பெரும்பான்மையினர் சிங்கப்பூர், மலேசியா, லண்டன், கனடா, அமெரிக்கா, ஆஸ்திரேலியா மற்றும் மத்திய கிழக்கு போன்ற வெளிநாடுகளில் பணி செய்து பொருளீட்டுகின்றனர் .
# உள்ளிக்கோட்டை

## சிங்கப்பூர்

குறிப்பாக இவ்வூரின் வாழ்க்கைத்தரம் உயர்ந்ததற்கு சிங்கப்பூர் ஓர் முக்கியக் காரணமாகும். சுமார் மூன்று தலைமுறைகளாக உள்ளிக்கோட்டைமற்றும் சுற்றுப்புற கிராம மக்கள் சிங்கப்பூரின் வளர்ச்சிக்கு பெரும்பங் காற்றி உள்ளனர். பெரும்பாலும் வீட்டிற்கு ஒருவர் சிங்கப்பூரில் பணிசெய்கின்றனர் .இவர்களில் பெரும்பான்மையோர் ஒப்பந்தப் பணியிலோ,நிரந்தரவாசியாகவோ அல்லது சிங்கப்பூர் குடியுரிமை பெற்றவராகவோ உள்ளனர். உள்ளிக்கோட்டையை சின்ன சிங்கப்பூர் என்றும் வேடிக்கையாகக் குறிப்பதுண்டு.
சிங்கப்பூரின் சிற்பி, மூத்த அமைச்சர் திரு. லீ குவான் யூ அவர்களின் மறைவிற்கு, உள்ளிக்கோட்டை மக்கள் இரங்கல் பதாகைகள் வைத்தும், இரங்கல் கூட்டங்கள்/ஊர்வலங்கள் நடத்தியும் தங்களின் உணர்வுகளை வெளிப்படுத்தியது குறிப்பிடத்தக்கது.
# உள்ளிக்கோட்டை

## அரசு அலுவலகங்கள்

மின்வாரியத்தின் இளநிலைப் பொறியாளர் அலுவலகம் ஒன்றும், கிராம நிர்வாக அதிகாரியின் அலுவலகமும், பத்திரப் பதிவு அலுவலகமும் உள்ளன. ஊராட்சி மன்றத்திற்கு ஒரு அலுவலகமும் உள்ளது.மேலும் ஒரு நூலகமும்,அரசு தலைமைத்தபால் நிலையம், தொலைபேசி இயக்ககம் மற்றும் அரசு கால்நடை பராமரிப்பு மருத்துவமனை ஆகியவை உள்ளன.
# உள்ளிக்கோட்டை

## வங்கிகள்

உள்ளிக்கோட்டையில் உள்ள வங்கிகள்: சிட்டி யூனியன் வங்கி, இந்தியன் ஓவர்ஸீஸ் வங்கி, வேளாண் கூட்டுறவு வங்கி ஆகியவையாகும்.
# உள்ளிக்கோட்டை

## திருமண அரங்கங்கள்

உள்ளிக்கோட்டையில் மூன்று திருமண அரங்கங்கள் உள்ளன.  
பி.எஸ்.ஜி திருமண அரங்கம் (திறப்பு:1995-ம் ஆண்டு சனவரி திங்கள் 22-ம் நாள்)  
வீ.கே எஸ். திருமண அரங்கம் (திறப்பு:1995-ம் ஆண்டு சூன் திங்கள் 28-ம் நாள்)  
என்.ஜி.வி தேவர் திருமண அரங்கம் (திறப்பு:1998-ம் ஆண்டு செப்டம்பர் திங்கள் 3-ம் நாள்)
# உள்ளிக்கோட்டை

## திரையரங்கம்

உள்ளிக்கோட்டையில் லெட்சுமி திரையரங்கம் உள்ளது. இத்திரையரங்கம் முதன் முதலில் உள்ளிக்கோட்டை தெற்குத்தெருவில் 1972-ம் ஆண்டு சனவரி திங்கள் 25-ம் நாள் (கீற்றுக்கொட்டகை) திறக்கப்பட்டது.பின்னர் அங்கிருந்து இடமாற்றம் செய்யப்பட்டு பேட்டைத்தெருவில் மன்னார்குடி - வடசேரி சாலையில் 1973-ம் ஆண்டு சூலைத் திங்கள் 26-ம் நாள் (கீற்றுக்கொட்டகை) திறக்கப்பட்டது. அப்போது "தேவரின் தெய்வம்" படம் திரையிடப்பட்டது. அதன் பின்னர் அதே இடத்தில் தற்போதுள்ள புதிய கட்டிடம் கட்டப்பட்டு 1977-ம் ஆண்டு சனவரித்திங்கள் 14-ம் நாள் தைப்பொங்கல் திருநாளன்று திறக்கப்பட்டது. அப்போது "தேவரின் திருவருள்" படம் திரையிடப்பட்டது. மறுநாள் "உரிமைக்குரல்" திரையிடப்பட்டது.
தற்போதைய அறிவியல் மாற்றத்தில் அனைவரது இல்லங்களிலும் தொலைக்காட்சிப்பெட்டி உள்ளது. கம்பிவட வசதியுடன் அனைத்து திரைப்படங்களையும் அவரவர் வீட்டிலேயே காணமுடிவதால், திரையரங்கத்திற்கு வரும் மக்கள் எண்ணிக்கை வெகுவாகக்குறைந்து விட்டது. எனவே 2012-ம் ஆண்டு முதல் இத்திரையரங்கம் மூடப்பட்டுள்ளது.
# உள்ளிக்கோட்டை

## கோவில்கள்

இங்குள்ள முக்கிய கோவில்கள்: சிந்தாமணி விநாயகர் கோவில், சிவன் கோவில் , அருள்மிகு குழந்ததாயி மாரியம்மன் கோவில், வரதராஜ பெருமாள் கோவில், சேத்து மாரியம்மன் கோவில்,காளியம்மன் கோவில் ஆகியவை.
அருள்மிகு குழந்ததாயி மாரியம்மன் கோவில் வைகாசிப்பெருவிழா ஆண்டுதோறும் வெகு சிறப்பாக நடைபெறுகிறது.
மேலும் சிறு தெய்வ வழிபாடாக அவரவர் குலதெய்வங்களுக்கு கோவில்களும் கட்டப்பட்டு வருடாந்திர பூஜைகளும் நடைபெறுகின்றன.
# உள்ளிக்கோட்டை

## சமூகம்

இந்த கிராமத்தில் சுமார் 10000 பேர் வசிக்கிறார்கள்.இங்கே வசிப்பவர்களில் அதிகம் பேர் முக்குலோத்தோரில் ஒரு பிரிவான அகமுடையார் இனத்தைச் சேர்ந்தவர்கள். முத்தரையர் அம்பலக்காரர், செட்டியார்,சைவ வெள்ளாளர்,வண்ணார், மருத்துவர், தாழ்த்தப்பட்ட சமுதாய மக்களும் சேர்ந்து வாழும் ஊர். அனைத்து சாதி மக்களுக்கும் ஒரே சுடுகாடு. இசுலாமியர்கள் சிலர் இந்த ஊரிலேயே பிறந்து வளர்ந்தவர்கள். சிலர் வியாபரம் செய்வதற்காக இங்கு வந்தவர்கள்.
# உள்ளிக்கோட்டை

## அரசியல்

சுதந்திரப் போராட்டங்களிலும் இவ்வூரிலிருந்து பலர் கலந்து கொண்டுள்ளனர். தியாகி சோமசுந்தரம் காந்திய வழியில் போராட்டங்கள் செய்து பல நாட்கள் சிறையில் கழித்துள்ளார். வேலை தேடி சிங்கப்பூருக்கு சென்ற பலர், நேதாஜி சுபாஸ் சந்திரபோஸுடன் இந்திய தேசிய ராணுவத்திலும் பங்கு பெற்றுள்ளனர். அரசியலில் தி.மு.க.வில் பலர் முன்னிலை வகித்துள்ளனர். மன்னார்குடியின் முதல் தி.மு.க. சட்டமன்ற வேட்பாளர் ந.அருணாசலம் ஆவார்.
# காட்டுப் பொறுப்பாண்மை அவை

எப்.எசு.சி எனச் சுருக்கமாக அறியப்படும் **காட்டுப் பொறுப்பாண்மை அவை** (Forest Stewardship Council) என்பது, ஒரு இலாப நோக்கற்ற, அனைத்துலக நிறுவனம் ஆகும். உலகின் காடுகளைப் பொறுப்பாக மேலாண்மை செய்ய்வதை ஊக்குவிப்பதற்காக இந் நிறுவனம் 1993 ஆம் ஆண்டில் நிறுவப்பட்டது. தரக் கட்டுப்பாடுகளை விதித்தல், சுதந்திரமான சான்றுப்படுத்தல், காட்டு உற்பத்திப் பொருட்களுக்கு முத்திரையிடல் போன்ற நடைமுறைகளினூடாக இது தனது பணியைச் செய்ய்துவருகின்றது. இது உலகெங்கிலும் உள்ள வாடிக்கையாளர்கள் சமூகப் பொறுப்புணர்வுடனும், சூழலியல்சார் பொறுப்புணர்வுடனும் மேலாண்மை செய்யப்படும் காடுகளிலிருந்து உற்பத்தி செய்யப்படும் பொருட்களைத் தெரிவு செய்வதற்கு வழி செய்கிறது.
# காட்டுப் பொறுப்பாண்மை அவை

## காடழிப்புப் பிரச்சினை

ஐக்கிய நாடுகள் சபையின் உணவு வேளாண்மை நிறுவனத்தின் கூற்றுப்படி, உலகின் அரைப்பங்கு காடுகள் ஏற்கெனவே மாற்றப்பட்டோ, தரம் குறைக்கப்பட்டோ, அழிக்கப்பட்டோ அல்லது பிற தேவைகளுக்குப் பயன்படுத்தப்பட்டோ விட்டது. எஞ்சியுள்ள காடுகளிற் பெரும்பான்மையான காடுகளும்கூட சட்டத்துக்குப் புறம்பான மரம் வெட்டுதல், தரமற்ற மேலாண்மை போன்ற செயற்பாடுகளினால் பாதிக்கப்படுகின்றன. இவ்வாறான காடழித்தல் தொடர்பான உலகின் அக்கறையைத் தொடர்ந்தே காட்டுப் பொறுப்பாண்மை அவை நிறுவப்பட்டது.  
காடுகளுக்கும், காட்டு உற்பத்திப் பொருட்களுக்குமாக உருவாக்கப்பட்ட உலகம் தழுவிய சான்றுப்படுத்தல் முறைமைகள் இரண்டில் இதுவும் ஒன்று. இந்தத் தன்னார்வப் பொறிமுறை, முந்திய பத்தாண்டுகளில் காடுகளின் மேலாண்மையை ஊக்குவிப்பதற்காக உருவாக்கப்பட்ட ஆர்வமூட்டக்கூடிய முன்முயற்சிகளுள் ஒன்றாகக் கணிக்கப்படலாம்..  
இந்நிறுவனத்தின், உலக அளவில் ஏற்றுக்கொள்ளப்பட்ட தரப்பாடுகளின் படியான காட்டு மேலாண்மை, உள்ளூர் மற்றும் உலக சமுதாயங்களுக்கு தூய வளி, நீர் ஆகியவை உள்ளிட்ட சூழல்சார் சேவைகளை வழங்குவதுடன், தட்பவெப்ப மாற்றங்களை மட்டுப்படுத்துவதற்கும் உதவுகிறது. காட்டுப் பொறுப்பாண்மை அவை நேரடியாகவோ மறைமுகமாகவோ சட்டத்துக்குப் புறம்பாக மரங்களை வெட்டுதல், காடழிப்பு, புவி சூடாதல் முதலிய பிரச்சினைகள் மீது கவனம் செலுத்துகின்றது. அத்துடன், இது, பொருளாதார வளர்ச்சி, சூழல் பாதுகாப்பு, வறுமை ஒழிப்பு போன்ற நன்மையான தாக்கங்களுக்கும் காரணமாக உள்ளது.
# ஆலந்துறையார் கட்டளை

**ஆலந்துறையார் கட்டளை கிராமம்** தமிழ்நாடு, அரியலூர் மாவட்டத்தில் உள்ள ஒரு சிறிய கிராமம். விவசாயம் பிரதான தொழில். தற்பொழுது இளம் தலைமுறையினர் கல்வியில் முன்னேறி அரசாங்கம், தனியார் மற்றும் வெளி நாடுகளிலும் வேலை செய்து வருகின்றனர். 2011 ஆம் ஆண்டின் மக்கட்தொகைக் கணக்கெடுப்பின்படி மொத்தம் 1795 மக்கள் உள்ளனர், இதில் 911 ஆண்களும் 884 பெண்களும் அடங்குவர்.  
ஆலந்துறையார் கட்டளை பஞ்சாயத்து மொத்தம் ஆறு கிராமங்களை உள்ளடக்கியது.  
- ஆலந்துறையார் கட்டளை (Alanthuraiyar kattalai)
- வாளைக்குழி (Valaikuzhi)
- பனங்கூர் (Panangur)
- சிறுதொண்டான் காணி (Siruthondan Kani)
- கீழகாங்கியனுர் (Keelakankiyanur)
- மீளகாங்கியனுர் (Melakankiyanur)  
ஆலந்துறையார் கட்டளையில் ஒரு பாலர் பள்ளியும் மற்றும் ஒரு தொடக்க பள்ளியும் உள்ளது. பள்ளியில் ஆண் மற்றும் பெண் இருபாலரும் படித்து வருகின்றனர்.
# படிமம்:Fsc logo.png

## Summary

Source: fsc.org  
Copyright: 2007 FSC
# படிமம்:Fsc logo.png

## Fair use rationale for Forest Stewardship Council

Image is a logo of a non-profit organization and its use here does not affect any kind of sales. It is lower resolution than the original and is only used for informational and identification purposes in the article about the organization. A free replacement cannot be created without infringing copyright, and so it can only be replaced with another fair use image.
# படிமம்:Fsc logo.png

## Fair use rationale for Ecolabel

Image is a logo of a non-profit organization and its use here does not affect any kind of sales. It is lower resolution than the original and is only used for informational and identification purposes to provide an example of a well-known ecolabel. A free replacement cannot be created without infringing copyright, and so it can only be replaced with another fair use image.
# படிமம்:Fsc logo.png

## History of Image:Fsc logo.jpg

- 2007-10-28T03:08:45Z The Parsnip! (Talk | contribs) (932 bytes) **
- 2007-07-12T15:23:13Z The Parsnip! (Talk | contribs) (434 bytes) **
- 2007-07-12T15:23:13Z The Parsnip! (Talk | contribs) (160x160) (9888 bytes)
# கைத்தொழில் ஆசிரியர் (தமிழ்நாடு)

தமிழ்நாட்டிலுள்ள உயர்நிலைப்பள்ளிகள் மற்றும் மேல்நிலைப்பள்ளிகளில் ஓவியம், தையல், தச்சுத்தொழில் போன்ற கைத்தொழில் கற்பிக்கும் ஆசிரியர்களாக கைத்தொழில் ஆசிரியர்கள் நியமிக்கப்படுகின்றனர். ஓவியம், தையல், தச்சுத் தொழில் மற்றும் சில கைத்தொழில்களில் ஆசிரியர்களுக்கான பயிற்சிகளில் தேர்ச்சி பெற்ற இவர்கள் இடைநிலை ஆசிரியர்கள் நிலையில் பணியமர்த்தப்படுகின்றனர்.
# விளையாட்டு ஆசிரியர்

தமிழ்நாட்டிலுள்ள உயர்நிலைப்பள்ளிகள் மற்றும் மேல்நிலைப்பள்ளிகளில் விளையாட்டுப் பயிற்சிகளை அளிக்கும் ஆசிரியர்களாக விளையாட்டு ஆசிரியர்கள் நியமிக்கப்படுகின்றனர். விளையாட்டு ஆசிரியர் பயிற்சிக்கான பயிற்சி பெற்ற இவர்கள் இடைநிலை ஆசிரியர்கள் போன்று பணியமர்த்தப்படுகின்றனர். பட்டப்படிப்புடன் விளையாட்டிற்கான இளநிலை, முதுநிலைப் பட்டம் பெற்றவர்களும் இந்தப் பணியிடங்களில் பணியமர்த்தப்படுகின்றனர்.
# தொரெசு நீரிணைத் தீவு மக்கள்

தொரெசு நீரிணைத் தீவு மக்கள் என்ற பரந்த பெயரில், புவியியல், கலாச்சாரப் பிரிவுகளின் அடிப்படையில் ஐந்து தனித்துவமான மக்கள் உள்ளனர். இவர்களில் கலாவ் லகாவ் யா, மெரியம் மிர் ஆகிய இரண்டு முக்கிய பழங்குடி மொழிக் குழுக்கள் உள்ளன. தொரெசு நீரிணைக் கிரியோல் மொழி வணிக மொழியாகவும் பரவலாகப் பேசப்படுகிறது. தீவின் கலாச்சாரத்தின் மையமானது பப்புவோ-ஆசுத்திரோனீசியம் ஆகும், அத்துடன் இவர்கள் மரபுவழியாக கடற்பயண மக்கள் ஆவர். ஒரு வலுவான கலை கலாச்சாரம் இவர்களுக்கு உள்ளது, குறிப்பாக சிற்பம், அச்சு தயாரித்தல், முகமூடி தயாரித்தல் ஆகியவையாகும்.
# தொரெசு நீரிணைத் தீவு மக்கள்

## மக்கள்தொகையியல்

, தொரெசு நீரிணைத் தீவு பழங்குடித் தகுநிலை மக்களின் புவியியல் பரம்பல்]]  
133 தீவுகளில் 38 தீவுகளில் மட்டுமே மக்கள் வசிக்கின்றனர். அண்டைய பிரதேசங்களான பப்புவா நியூ கினி, இந்தோனேசியா, பசிபிக் தீவுகள் ஆகியவற்றிடம் இருந்து வேறுபடுத்தும் வகையில், தொரெசு நீரிணைத் தீவுகள் பண்பாடு ரீதியாகத் தனித்துவமானது. ஆசிய, பசிபிக் தீவு வணிகர்களை பல ஆண்டுகளாக பெச்சே-டி-மெர், முத்தின் தாய், துரோச்சசு-ஓட்டு மீன் தொழில்களுக்கு ஈர்த்து, இன்று இத்தீவுகள் பன்முகக் கலாச்சாரம் கொண்டவையாகக் காணப்படுகின்றன.  
2016 ஆத்திரேலிய மக்கள்தொகைக் கணக்கெடுப்பின்படி, இத்தீவுகளில் 4,514 பேர் வசிக்கின்றனர். இவர்களில் 91.8% மக்கள் தொரெசு நீரிணைத் தீவு மக்கள் அல்லது தொல்குடி மக்கள். (64% மக்கள் தொரெசு நீரிணைத் தீவினர், 8.3% ஆத்திரேலியத் தொல்குடிகள், 6.5% பப்புவா நியூ கினியர், 3.6% ஏனைய ஆத்திரேலியர்கள், 2.6% "கடல்சார் தென்கிழக்கு ஆசியர்" ஆவர். 2006 இல், 6,800 தொரெசு நீரிணைத் தீவு மக்கள் தொரெசு நீரிணைப் பகுதியில் வசித்தனர்.  
2016 மக்கள்தொகைக் கணக்கெடுப்பின்படி ஆத்திரேலியா முழுவதிலும் உள்ள தொரெசு நீரிணைத் தீவு வம்சாவளியினர் எனத் தங்களை அடையாளப்படுத்திக் கொள்ளும் மக்கள் 32,345 ஆக இருந்தனர், அதே வேளையில், தொரெசு நீரிணைத் தீவு, தொல்குடியின வம்சாவளியைச் சேர்ந்தவர்கள் மேலும் 26,767 ஆக இருந்தனர் (2016 இன் முறையே 29,515 மற்றும் 17,810 உடன் ஒப்பிடும்போது).  
தொரெசு நீரிணைத் தீவுவாசிகளினதும் தொல்குடி ஆத்திரேலியர்களினதும் ஐந்து சமூகங்கள் குயின்சுலாந்தின் முக்கிய நிலப்பகுதியின் கரையோரப் பகுதியில் முக்கியமாக கேப் யோர்க்கின் வடக்கு மூவலந்தீவுப் பகுதியில் உள்ள பமாகா, சீசியா, இஞ்சினூ, உமாகிகோ, நியூ மாப்பூன் ஆகிய இடங்களில் வாழ்கின்றனர்.  
தீவுவாசிகளுக்கு ஐரோப்பிய நோய்களுக்கு இயற்கையான நோய் எதிர்ப்பு சக்தி இல்லாததால், சூன் 1875 இல் தட்டம்மைத் தொற்றுநோய் மக்கள்தொகையில் 25% ஆனோரைக் கொன்றது, சில தீவுகளில் 80% வரையிலான மக்கள் உயிரிழந்தனர்.
# தொரெசு நீரிணைத் தீவு மக்கள்

## நிர்வாகம்

20-ஆம் நூற்றாண்டின் பிற்பகுதி வரை, இந்தத் தீவுவாசிகள் தேர்ந்தெடுக்கப்பட்ட உள்ளாட்சி சபைகளால் நிர்வகிக்கப்பட்டு வந்தனர், இது ஓரளவு பாரம்பரிய கிறித்துவத்திற்கு-முந்தைய உள்ளூர் அரசாங்கத்தையும், ஓரளவு கிறித்துவ மறைப்பணி மேலாண்மை அமைப்பையும் அடிப்படையாகக் கொண்டது.  
தற்போது, 1994 இல் நிறுவப்பட்ட டோரெசு நீரிணை பிராந்திய ஆணையம் என்ற ஆத்திரேலிய அரசாங்க அமைப்பானது, தேர்ந்தெடுக்கப்பட்ட 20 பிரதிநிதிகளை உள்ளடக்கியது. இது தீவுகளை மேற்பார்வை செய்கிறது, இதன் முதன்மை செயல்பாடு இப்பகுதி மக்களின் பொருளாதார, சமூக, கலாச்சார வளர்ச்சியை வலுப்படுத்துவதாகும்.  
இதனை விட, தொரெசு நீரிணைத் தீவுவாசிகள் குடிபெயர்ந்து வசிக்கும் குயின்சுலாந்து பகுதிகளை நிர்வகிக்கும் குயின்சுலாந்து உள்ளாட்சி அமைப்புகளும் உள்ளன.
# தொரெசு நீரிணைத் தீவு மக்கள்

## இனம்

தொரெசு நீரிணைத் தீவுவாசிகள் மெலனீசிய வம்சாவளியைச் சேர்ந்தவர்கள், ஆத்திரேலியாவின் பெருநிலப்பகுதி மற்றும் சில ஆத்திரேலியத் தீவுகளில் உள்ள தொல்குடி ஆத்திரேலியர்களிடமிருந்து இவர்கள் வேறுபட்டவர்கள். இவர்கள் நியூ கினி மக்களுடன் சில மரபணு, கலாச்சார பண்புகளை பகிர்ந்து கொள்கின்றனர். மற்றொரு தகவல், இது தொடக்கத்தில் தீவுகளின் ஐந்து குழுக்களைக் குறிக்கிறது எனக் கருதுகிறது, ஆனால் இன்று (2001 வரை) இது ஐந்து முக்கிய அரசியல் பிரிவுகளைக் குறிக்கிறது.  
குடியேற்றக் காலத்திற்கு முந்தைய தீவு மக்கள் ஒரே மாதிரியான குழுவாக இருக்கவில்லை, அதுவரை தங்களை ஒரு தனி மக்களாக கருதவில்லை. இவர்கள் பப்புவா நியூ கினி மக்களுடன் நெருங்கிய தொடர்பு கொண்டுள்ளனர், நோரெசு நீரிணையின் பல தீவுகள் ஆத்திரேலியாவை விட பப்புவா நியூ கினிக்கு மிக அருகில் உள்ளன, அதே போல் ஆத்திரேலியக் கண்டத்தில் உள்ள கேப் யார்க்கின் வடக்கு முனையிலும் உள்ளன.]]
இத்தீவுகளில் இரண்டு தனித்துவமான பூர்வீக மொழிகள் பேசப்படுகின்றன, அதே போல் ஒரு கிரியோல் மொழியும் பேசப்படுகின்றது.  
இவற்றை விட, தொரெசு நீரிணைக் கிரியோல் என்ற ஆங்கிலத்தை அடிப்படையாகக் கொண்ட கிரியோல் மொழியும் பேசப்படுகிறது.) அத்துடன் வேட்டையாடுதலில் ஈடுபட்டுள்ளனர். துகோங், ஆமைகள், நண்டுகள், மட்டி, பாறை மீன்கள், காட்டுப் பழங்கள், காய்கறிகள் பாரம்பரியமாக வேட்டையாடப்பட்டு சேகரிக்கப்பட்டு, அவர்களின் வாழ்வாதார வாழ்க்கை முறையின் ஒரு முக்கிய பகுதியாகவே உள்ளன. பாரம்பரிய உணவுகள் தீவுகளில் வசிக்காவிட்டாலும் கூட விழாக்களிலும் கொண்டாட்டங்களிலும் முக்கியப் பங்கு வகிக்கின்றன. துகோங், ஆமை வேட்டை, மீன்பிடித்தல் ஆகியவை கடலுடன் நெருக்கமாக தொடர்புடைய தீவுவாசிகளின் பாரம்பரியத்தைத் தொடர்வதற்கான ஒரு வழியாகக் காணப்படுகின்றன. இத்தீவுகள் நீண்ட காலமாக வணிகம் மூலமும், உலகின் பிற பகுதிகளான கிழக்கு, மேற்குப் பகுதிகளிலிருந்து வந்த ஆய்வாளர்களுடனும் தொடர்பு கொண்டுள்ளன, இது அவர்களின் வாழ்க்கை முறை, பண்பாட்டைப் பாதித்துள்ளது.  
தொரெசு நீரிணையின் பழங்குடி மக்கள் தனித்துவமான பண்பாட்டைக் கொண்டுள்ளனர், அவர்கள் வாழும் வெவ்வேறு தீவுகளில் சிறிய மாறுபாடுகளைக் கொண்டுள்ளனர். பண்பாட்டு நடைமுறைகள் ஆத்திரேலியத் தொல்குடிகள், பப்புவான் பண்பாட்டுடன் ஒற்றுமைகளைப் பகிர்ந்து கொள்கின்றன. வரலாற்று ரீதியாக, அவர்கள் வாய்வழிப் பாரம்பரியத்தைக் கொண்டுள்ளனர், கதைப் பாடல், நடனம், சடங்கு நிகழ்ச்சிகள் மூலம் பரிமாறப்பட்டு தொடர்பு கொள்ளப்படுகின்றன. ஒரு கடல்சார் மக்களாக, கடல், வானம், நிலம் ஆகியன அவர்களின் கதைகளிலும் கலைகளிலும் வலுவாக இடம்பெறுகின்றன.
# தொரெசு நீரிணைத் தீவு மக்கள்

## குறிப்பிடத்தக்க மக்கள்

- செயற்பாட்டாளர்கள்
- எடி மாபோ, நில உரிமை குறித்த ஆத்திரேலியச் சட்டத்தை இப்போது வகைப்படுத்தும் ஒரு மைல்கல் முடிவில் முக்கியப் பங்கு வகித்தவர்.
# தமிழில் உள்ள ஓரெழுத்துச் சொற்கள்

ஓரெழுத்தொருமொழி
என்றால் 'ஒற்றை எழுத்துச் சொற்கள்' என்று பொருள். அதாவது ஒற்றை எழுத்தாக நின்று பிற பொருளைச் சுட்டும் சொற்கள். எடுத்துக்காட்டாகத் 'தீ' என்பது வெறும் எழுத்தாக மட்டுமில்லாமல் 'நெருப்பு' என்னும் பொருளைத் தரும் சொல்லாகவும் பயன்படுகிறது. எனவே 'தீ' என்பது ஓரெழுத்தொருமொழி. ஓர் எழுத்து தன்னைக் குறிக்கும்போது எழுத்தாகிறது; அவ்வெழுத்தே பிற பொருளைச் சுட்டும் போது சொல்லாகிறது.
# தமிழில் உள்ள ஓரெழுத்துச் சொற்கள்

## பழந்தமிழ்த் தொகுப்பு

ஓரெழுத்தொருமொழி பெயராகவும் வினையாகவும் வரும். அடிக்குறிப்பாகத் தரப்பட்டுள்ள எடுத்துக்காட்டுகளில் அவற்றைக் காணலாம்
- அ, இ, உ - மூன்றும் சுட்டு எழுத்து. மொழி அன்று
- ஆ , ஈ , ஊ , ஏ , ஐ , ஓ
- கா கூ , கை , கோ , கௌ
- சா, சீ, சே, சோ
- தா, தீ, தூ, தே, தை
- நா. நீ. நோ
- பா, பீ, பூ, பே, பை, போ
- மா , மை, மோ
- யா
- வா , வீ , வை ,
- (குறில்) து, நொ
# தமிழில் உள்ள ஓரெழுத்துச் சொற்கள்

## நன்னூல் காண்டிகை உரை தொகுப்பு

1. உயிர் வரிசையில் ஆறு எழுத்துகளும்,
1. ம வரிசையில் ஆறு எழுத்துகளும்,
1. த, ப, ந என்னும் வரிசைகளில் ஐந்து ஐந்து எழுத்துகளும்,
1. க, ச, வ என்னும் வரிசையில் நான்கு நான்கு எழுத்துகளும்,
1. ய வரிசையில் ஒன்றும் ஆக **நாற்பது நெடில்கள் ஓரெழுத்து** ஒரு மொழியாக வரும் என்றார் நன்னூலார்.
1. நொ, து என்னும் இரு குறில்களையும் சேர்த்து நாற்பத்து இரண்டு என்றார்.  
இதுபோல் தமிழில் 52 ஒற்றை எழுத்துச் சொற்கள் பட்டியலிடப் பட்டிருக்கின்றன. சொல்வளம் (vocabulary) என்ற வகையில் பார்த்தால் தமிழின் பல சிறப்புகளுள் இதுவும் ஒன்று. தமிழில் உள்ள ஓரெழுத்துச் சொற்களின் முழுப் பட்டியலைப் பொருளுடன் காணலாம்.  
1. அ - 'அந்த' என்ற பொருள்படும் சுட்டுப்பெயர்.
1. ஆ - மாடு.
1. இ - 'இந்த' என்ற பொருள்படும் சுட்டுப்பெயர்.
1. ஈ - ஒரு வகைப் பூச்சி, அழிவு.
1. உ - 'உந்த' என்ற பொருள்படும் சுட்டுப்பெயர்.
1. ஊ - ஊன், இறைச்சி.
1. எ - 'எந்த' என்ற பொருள்படும் கேள்விப்பெயர்.
1. ஏ - ஏவுதல், அம்பு.
1. ஐ - நுட்பம், அழகு.
1. ஓ - சென்று தங்குதல், மதகு நீர் தங்கும் பலகை.
1. க - நெருப்பு.
1. கா - சோலை.
1. கு - பூமி.
1. கூ - கூப்பிடு.
1. கை - கரம்.
1. கோ - அரசன்.
1. கௌ - 'கௌவு' என்று ஏவுதல்.
1. சா - இறத்தல், 'சாவு' என்று ஏவுதல்.
1. சே - சிவப்பு.
1. சோ - மதில்.
1. தா - 'கொடு' என்று ஏவுதல்.
1. தீ - நெருப்பு.
1. து - உண் என்னும் ஏவல். துக் கொற்றா
1. தூ - தூய்மை.
1. தை - தையல் எனப்படும் பெண், 'தை' என்று ஏவுதல்.
1. ந - சிறப்பு.
1. நா - நாக்கு.
1. நீ - முன்னிலை ஒருமைப் பெயர்
1. நூ - எள்.
1. நே - நேசம்.
1. நை - நைதல்.
1. நொ - மென்மை.
1. நோ - வலி.
1. நௌ - மரக்கலம், கப்பல்.
1. பா - பாடல்.
1. பி - அழகு.
1. பீ - கழிவு.
1. பூ – மலர்.
1. பே - அச்சம்.
1. பை - பசுமை.
1. போ - 'செல்' என்று ஏவுதல்.
1. மா - ஒரு வகை மரம்.
1. மீ - மிகுதியானது.
1. மூ - மூன்று.
1. மே - மேன்மை.
1. மை - மசி (ink).
1. மோ - மொள்ளுதல்.
1. யா - 'யாவை' என்ற பொருள்படும் கேள்விப்பெயர்.
1. வா - 'வா' என்று அழைத்தல்.
1. வி - விசை.
1. வீ – உதிரும் பூ, பறவை.
1. வை - 'வை' என்று ஏவுதல்.  
மேலே ஒவ்வொரு சொல்லுக்கும் ஒரு சில பொருள்கள் தான் கொடுக்கப்பட்டுள்ளன. இவை தவிர அந்த ஒவ்வொரு ஓரெழுத்தொருமொழிக்கும் தமிழ் அகரமுதலிகள் கூறும் பொருள்கள் பல உள்ளன
# விக்கிப்பீடியா:மாதிரிக் கட்டுரைகள்

இங்கு, விக்கிப்பீடியாவின் துறைப் பரப்பு, எழுத்து நடை ஆகியவற்றைப் புரிந்து கொள்ள உதவியாக சில மாதிரிக் கட்டுரைகளைப் பட்டியல் இடலாம்.
# விக்கிப்பீடியா:மாதிரிக் கட்டுரைகள்

## அறிவியல்

- மனித மூளை
- பறவை
- ஆர்.என்.ஏ. பிரித்துருவாக்கம்
# விக்கிப்பீடியா:மாதிரிக் கட்டுரைகள்

## மருத்துவம்

- காச நோய்
# விக்கிப்பீடியா:மாதிரிக் கட்டுரைகள்

## வரலாறு

- சோழர்
# விக்கிப்பீடியா:மாதிரிக் கட்டுரைகள்

## புவியியல்

- கம்போடியா
- சென்னை
- ஆஸ்திரேலியா
# விக்கிப்பீடியா:மாதிரிக் கட்டுரைகள்

## வேளாண்மை

வாழை
# விக்கிப்பீடியா:மாதிரிக் கட்டுரைகள்

## பண்பாடு

- தமிழ்
# உயிரிச்சிதைவுறு கழிவு

**உயிரிச்சிதைவுறு கழிவு** என்பது, நுண்ணுயிரிகளின் செயற்பாட்டினால் சிதைவடையக் கூடிய கழிவுப் பொருள்களைக் குறிக்கும். இவை பொதுவாக தாவர அல்லது விலங்கு மூலங்களில் இருந்து கிடைக்கும் கழிவுகளாகும். இவ்வாறு நுண்ணுயிரிகளால் சிதைக்க முடியாத கழிவுகள் உயிரிச்சிதைவுறாக் கழிவுகள் எனப்படும். உயிரிச்சிதைவுறு கழிவுகளை நகரத் திண்மக் கழிவுகளில் காண முடியும். இது, பசுமைக் கழிவு, உணவுக் கழிவு, காகிதக் கழிவு, உயிரிச்சிதைவுறு நெகிழிகள் போன்ற வடிவங்களில் இருக்கும். இவற்றுடன், மனிதக் கழிவு, எரு, விலங்குகளை வெட்டுமிடக் கழிவுகள் போன்றவையும் உயிரிச்சிதைவுறு கழிவுகளாகும்.
# உயிரிச்சிதைவுறு கழிவு

## பதப்படுத்தல்

முறையான கழிவு மேலாண்மை மூலம் உயிரிச்சிதைவுறு கழிவுகளைப் பயனுள்ள பொருட்களாக அல்லது ஆற்றலாக மாற்ற முடியும். இவ்வகைக் கழிவுகளில் இருந்து கூட்டுரம் செய்யலாம். காற்றிலாச் செரிமானம், எரியூட்டல் போன்ற கழிவிலிருந்து ஆற்றல்பெறும் வழிமுறைகளைப் பயன்படுத்தி ஆற்றலையும் உற்பத்திசெய்ய முடியும். கழிவு மேலாண்மையின் ஒரு பகுதியாக, கழிவை ஆற்றலாக மாற்றும் முறைகளைப் பயம்படுத்துவதன் மூலம், கழிவு நிரப்பிட வளிமங்கள் வெளியேறி வளிமண்டலத்தில் கலப்பதைத் தடுக்க முடியும்.
# கழிவு வகைகளின் பட்டியல்

இது பல்வேறு **கழிவு வகைகளின் பட்டியல்** ஆகும். இது ஒரு முழுமையான பட்டியல் அல்ல.  
- திண்மக் கழிவுகள்
- திரவக் கழிவுகள்
- வளிமக் கழிவுகள்
- துணை உற்பத்திக் கழிவு
- உயிரிச்சிதைவுறு கழிவு
- உயிரிமருத்துவக் கழிவு
- பருமக் கழிவு
- வணிகக் கழிவு
- வேதிக் கழிவு
- காப்பிக் கழிவுநீர்
- கட்டுமானக் கழிவு
- கட்டுப்படுத்திய கழிவு
- நுகரத்தக்க கழிவு
- கூட்டுக் கழிவு
- இடிபாட்டுக் கழிவு
- வீட்டுக் கழிவு
- மின்னணுக் கழிவு
- பண்ணைக் கழிவு
- உணவுக் கழிவு
- பசுமைக் கழிவு
- அழுக்கு நீர்
- இடர்வாய்ப்புக் கழுவு
- வீட்டு இடர்வாய்ப்புக் கழுவு
- மனிதக் கழிவு
- தொழிற்றுறைக் கழிவு
- சடத்துவக் கழிவு
- சமையலறைக் கழிவு
- கரிமக் கழிவு
- மருத்துவக் கழிவு
- கலப்புக் கழிவு
- நகரத் த்யிண்மக் கழிவு
- பொதியாக்கக் கழிவு
- நுகர்வுக்குப் பிந்திய கழிவு
- கதியக்கக் கழிவு
- கழிவுநீர்
- நச்சுக் கழிவு
- கழிவு வெப்பம்
- கழிவு நீர்
# திருவையாறு சட்டமன்றத் தொகுதி

**திருவையாறு**, தஞ்சாவூர் மாவட்டத்தின் ஒரு சட்டமன்றத் தொகுதி. இது தஞ்சாவூர் மக்களவைத் தொகுதிக்கு உட்பட்டது.
# திருவையாறு சட்டமன்றத் தொகுதி

## தொகுதியில் அடங்கியுள்ள பகுதிகள்

- திருவையாறு வட்டம்
- தஞ்சாவூர் வட்டம் (பகுதி)
இந்தளூர், கடம்பங்குடி, சோழகம்பட்டி, மாறனேரி, காங்கேயம்பட்டி, கோட்ராப்பட்டி, தொண்டராயம்பாடி, பூதலூர், கோவில்பத்து, சித்திரக்குடி-கூடுதல், சித்திரக்குடி -முதன்மை, இராயத்தூர், கல்விராயன்பேட்டை, பெரம்பூர், இரண்டாம்சேத்தி, பெரும்பூர், முதல்சேத்தி, பிள்ளையார்நத்தம், சிராளூர், வெண்ணலோடை, சக்கரசாமந்தம், பள்ளியேரி, வேலூர், நரசநாயகிபுரம், திருவேதிகுடி, மானாங்கோரை, தண்டாங்கோரை, மாத்தூர், நல்லிச்சேரி, தோட்டக்காடு, கொண்டவட்டாந்திடல், ராமாபுரம், திட்டை, கூடலூர், குருங்களூர், மேலவெளிதோட்டம், ராமநாதபுரம் முதன்மை, ராமநாதபுரம் கூடுதல், வண்ணாரப்பேட்டை கூடுதல், ஆலக்குடி முதன்மை, செல்லப்பன்பேட்டை, வீரநரசன்பேட்டை, ஆவாரம்பட்டி, நந்தவனப்பட்டி, முத்துவீரக்கண்டியன்பட்டி, வெண்டையம்பட்டி, சூக்குடிபட்டி, இராயமுண்டான்பட்டி, புதுக்குடி வடக்கு, மனையேரிப்பட்டி, சானூரப்பட்டி, புதுப்பட்டி, மருதக்குடி, குருவாடிப்பட்டி, வல்லம்புதூர்சேத்தி, திருமலைசமுத்திரம், செங்கிப்பட்டி, பாலையம்பட்டி, தெற்குசேத்தி, பாலையப்பட்டி வடக்குசேத்தி, புதுக்குடி தெற்கு மற்றும் ஆச்சாம்பட்டி கிராமங்கள்.
# திருவையாறு சட்டமன்றத் தொகுதி

## வெற்றி பெற்றவர்கள்

### சென்னை மாநிலம்

| 1957 | ஆர். சுவாமிநாத மேற்கொண்டார் | இந்திய தேசிய காங்கிரசு |
| --- | --- | --- |
| 1962 | பழனி | இந்திய தேசிய காங்கிரசு |
| 1967 | க. முருகையன் | திராவிட முன்னேற்றக் கழகம் |
# திருவையாறு சட்டமன்றத் தொகுதி

## வெற்றி பெற்றவர்கள்

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |
| --- | --- | --- | --- | --- | --- | --- | --- | --- |
| 1971 | கோ. இளங்கோவன் | திமுக | 37,139 | 50.75 | கே. பி. பழனி | காங்கிரச் | 29,813 | 40.74 |
| 1977 | கோ. இளங்கோவன் | திமுக | 28,500 | 36.96 | சி. பழனியாண்டி | அதிமுக | 23,197 | 30.08 |
| 1980 | மா. சுப்பிரமணியன் | அதிமுக | 42,636 | 55% | ஜி. இளங்கோவன் | திமுக | தரவு இல்லை | 42% |
| 1984 | துரை கோவிந்தராஜன் | அதிமுக | 46,974 | 52% | ராமமூர்த்தி | தமிழ்நாடு காங். கே | 33,885 | 37% |
| 1989 | துரை சந்திரசேகரன் | திமுக | 36,981 | 38% | வி. சி. சிவாஜிகணேசன் | சுயேச்சை | 26,338 | 27% |
| 1991 | பி. கலியப்பெருமாள் | அதிமுக | 352,723 | 58% | துரை. சந்திரசேகரன் | திமுக | 34,249 | 38% |
| 1996 | துரை சந்திரசேகரன் | திமுக | 57,429 | 54% | சுப்ரமணியன் | அதிமுக | 30,418 | 29% |
| 2001 | கி. அய்யாறு வாண்டையார் | அதிமுக | 55,579 | 55% | துரை. சந்திரசேகரன் | திமுக | 39,890 | 39% |
| 2006 | துரை சந்திரசேகரன் | திமுக | 52,723 | 46% | துரை. கோவிந்தராஜன் | அதிமுக | 52,357 | 46% |
| 2011 | எம். ரெத்தினசாமி | அதிமுக | 88,784 | 51.11% | அரங்கநாதன் | திமுக | 75,822 | 43.65% |
| 2016 | துரை சந்திரசேகரன் | திமுக | 100,043 | 49.76% | எம். ஜி. எம். சுப்பிரமணியன் | அதிமுக | 85,700 | 42.63% |
| 2021 | துரை சந்திரசேகரன் | திமுக | 103,210 | 48.82% | பூண்டி எஸ். வெங்கடேசன் | பாஜக | 49,560 | 23.44% |
# விக்கிப்பீடியா:உங்களுக்குத் தெரியுமா/மார்ச் 7, 2010

- தமிழகத்தின் மரபுக்கலைகளான **பொம்மலாட்டத்தையும்** தோல் பாவைக்கூத்தையும் ( படம் ) நிகழ்த்தும் கலைஞர்கள் மிகவும் சொற்பமான அளவிலேயே உள்ளனர். அழிவை நோக்கியிருக்கும் இக்கலைகளைக் காக்கும் பொருட்டு **பாவை** என்ற அமைப்பு செயல்பட்டு வருகிறது.  
- ஒரு-நாள் பன்னாட்டு கிரிக்கெட்டில் அதிக போட்டிகளில் விளையாடியவர் இலங்கையின் **சனத் ஜெயசூரியா** (444 போட்டிகள்); இதையடுத்துள்ளவர் சச்சின் டெண்டுல்கர் (442 போட்டிகள்).  
- சுமார் 150 ஆண்டுகளுக்கு முன் **அய்யா வைகுண்டர்** ஏற்படுத்திய வழிபாட்டு இடங்கள் நிழல் தாங்கல்கள் என அழைக்கப்படுகின்றன. இவை மதப்புரட்சியை ஏற்படுத்தின.  
- கடலின் ஆழத்தை அறிவதற்கு ஒரு வெடியை வெடித்து அது ஏற்படுத்தும் ஒலியைக் கடலின் அடிப்பாகத்திற்கு அனுப்பித் திரும்பப் பெறுகிறார்கள். ஒலி அலை ஊடுருவிச் சென்று வர எடுத்துக் கொண்ட நேரத்தைக் கணக்கிட்டு கடலின் ஆழத்தைக் கண்டுபிடிக்கிறார்கள். உப்பு நீரில் ஒலி ஒரு நொடிக்கு 1425 மீட்டர் செல்லும் என்பது இங்கே குறிப்பிடத்தக்கது.  
- நிலநடுக்கத்தால் மாபெரும் பாதிப்பிற்குள்ளான **ஹெய்ட்டி** மக்களுக்கு உதவுவதற்காக *வீ ஆர் த வோர்ல்ட் 25 ஃபார் ஹெய்ட்டி* என்ற பாடல் இயற்றப்பட்டுள்ளது.
# அதங்கோடு

**அதங்கோடு** (Athencode) குமரி மாவட்டத்தின் மேற்கு திசையில் விளவங்கோடு வட்டத்தில் முஞ்சிறை ஊராட்சி ஒன்றியத்தில் மெதுகும்மல் ஊராட்சியில் அமைந்துள்ளது. தமிழ் பெரும்புலவர் அதங்கோட்டாசான் பிறந்தது இவ்வூர் ஆகும். இவ்வூரின் வடக்கே கருப்பட்டியாலுமூட்டி, தெற்கே முளமூட்டுக்கடவு, கிழக்கே மடிச்சல், மேற்கே மணக்காலை ஆகிய ஊர்கள் அமைந்துள்ளன. இவ்வூரை ஒட்டி தாமிரபரணி ஆறு பாய்கிறது. இந்த ஆறு, அதங்கோட்டில் அஞ்சாலி கடவு முதல் முளமூட்டுக்கடவு , செங்கிலாகம் கடவு , நொத்தோலி கயம் (மண்ணடிக்கடவு), ஆலஞ்சாலி கடவு மற்றும் குந்திரிமூட்டுக்கயம் வரை வடக்கு தெற்காக பாய்கிறது. இங்குள்ள ஆனந்தநகரில் பழமை வாய்ந்த மாயா கிருசுணசாமி கோயில் அமைந்துள்ளது.
# செங்கிலாகம் பத்ரேசுவரி அம்மன் ஆலயம்

**செங்கிலாகம் அருள்மிகு பத்ரேசுவரி அம்மன் ஆலயம்** குமரி மாவட்டத்தின் மேற்கு திசையில் விளவன்கோடு வட்டத்தில் அமைந்துள்ள அதங்கோட்டில் செங்கிலாகம் என்னும் இடத்தில் அமைந்துள்ளது. சுமார் ஐநூறு ஆண்டுகள் பழமையானது இவ்வாலயம். பழைய கோவில் 1992-இல் ஏற்பட்ட வெள்ளப்பெருக்கில் அழிந்ததையடுத்து கட்டப்பட்ட புதுக்கோவில் தான் இப்போது உள்ளது. இக்கோயில் "செங்கிலாகம் குடும்பத்தாருக்கு" சொந்தமானது.  
இக்கோயிலில் பத்ரேசுவரி அம்மன், குலசாவு, இசக்கியம்மன் மற்றும் நாகரக்சி ஆகியோருக்கு தனி சன்னதிகள் உள்ளன. இக்கோவில் குலதெய்வ வழிபாட்டு மரபைச் சார்ந்தது.
# செங்கிலாகம் பத்ரேசுவரி அம்மன் ஆலயம்

## அமைவிடம்

கன்னியாகுமரி மாவட்டத்தில் நாகர்கோயில்-திருவனந்தபுரம் தேசிய நெடுஞ்சாலையில் அமைந்துள்ள குழித்துறைக்கு மேற்கே அதங்கோட்டில் செங்கிலாகம் என்னும் இடத்தில் அமைந்துள்ளது. இவ்வாலயம் சுமார் ஐநூறு ஆண்டுகள் பழமையானது.
# செங்கிலாகம் பத்ரேசுவரி அம்மன் ஆலயம்

## தல வரலாறு

செங்கிலாகம் குடும்பத்தாரின் தற்போதைய தலைமுறைக்கு பதினான்கு தலைமுறைக்கு முன்னால் செங்கிலாகம் குடும்பத்தைச் சேர்ந்த பெரியோர்கள் தேங்காப்பட்டணம் அருகே உள்ள குஞ்சாகோடு என்னும் இடத்தில் வாழ்ந்து வந்தனர். அப்போது அங்கு பரவிய காலரா நோய்க்கு பயந்து நதிக்கரை பகுதியான செங்கிலாகத்தில் வந்து குடியேறி அவ்விடத்தில் கோயில் அமைத்து பத்ரேஸ்வரி அம்மனை குலதெய்வமாக வழிபட ஆரம்பித்தனர். அந்நாட்களில் திருவிழாவின் போது செங்கிலாகம் குடும்பத்தைச் சேர்ந்த பெரியோர்கள் கோயிலுக்கு சொந்தமான வில்லையும், குடத்தையும் பயன்படுத்தி வில்லுப்பாட்டு பாடுவார்கள். தொடக்கத்தில் அருள்மிகு பத்ரேஸ்வரி அம்மன், குலசாவு, இசக்கியம்மன் ஆகியோருக்கு மட்டும் சன்னதிகள் இருந்தது. தற்போது கணபதி, சாஸ்தா, சிவன், நகரக்சி ஆகியோர் உப தெய்வங்களாகவும் மல்லன் கருங்காலி வாதை, பூதத்தான், மந்திர மூர்த்தி, கன்னி ஆகியோர் சிறு தெய்வங்களாகவும் உள்ளனர்.
# செங்கிலாகம் பத்ரேசுவரி அம்மன் ஆலயம்

## திருவிழா

ஆண்டுதோறும் சித்திரை மாதம்பௌர்ணமி தினத்தில் மூன்று நாட்கள் விழா எடுப்பது வழக்கமாக உள்ளது. முதல் நாள் திருவிழாவின் பொது கணபதி ஹோமம், சுத்தி கலச பூஜை ஆகியவை நடைபெறுகின்றன. இரண்டாம் நாள் திருவிழாவின் போது சிறப்பு நாதஸ்வர கச்சேரி, வில்லிசை ஆகியவை நடைபெறுகின்றன. நள்ளிரவு பெரிய படுக்கை மற்றும் பூப்படையல் ஆகியவை நடைபெறும். மூன்றாம் நாள் திருவிழாவில் பூப்படை மற்றும் மஞ்சள்பால் நீராட்டு ஆகியவை சிறப்பு வாய்ந்தது ஆகும்.
# உபைதுல்லா

டான் ஸ்ரீ டத்தோ டாக்டர் **எஸ்.ஓ.கே. உபைதுல்லா** காதிர் பாஷா D.P.M.S. J.M.N (*பிறப்பு*: ஜூன் 18, 1918 - *இறப்பு*: ஜனவரி 21, 2009) மலேசிய இந்திய காங்கிரசின் (ம.இ.கா) நிறுவனர்களில் ஒருவர். மலேசிய நாடாளுமன்றத்தின் மக்களவை துணைத் தலைவராகப் பதவி வகித்த முதல் மலேசிய இந்தியர். மலேசியாவில் முதலாவது உலகத் தமிழாராய்ச்சி மாநாடு, ஆறாம் உலகத் தமிழ் மாநாடுகள் சிறப்பாக நடைபெறுவதற்கு உறுதுணையாக இருந்த தமிழ் ஆர்வலர். எஸ்.ஓ.கே., என்று மலேசியர்களால் அன்பாக அழைக்கப்பட்டவர்.  
மலேசியாவின் மிக உயரிய *மால் ஹிஜ்ரா* விருதைப் பெற்ற முதல் இந்தியர் எனும் பெருமை இவரைச் சாரும். நேதாஜியின் ஆசாத் இந்து இயக்கத்தில் மிகுந்த ஆர்வம் கொண்டு, அதன் இதழ்களின் ஆசிரியராகவும், வானொலி விமர்சகராகவும் பணியாற்றியவர். இந்திய தேசிய ராணுவத்தில் பங்கு பெற்றதற்காகச் சிறைவாசம் அனுபவித்தவர்.  
சாதி சமய வேறுபாடுகள் இல்லாமல் ஏழை எளியவர்களுக்கும், கல்வி நிலையங்களுக்கும் நிதி உதவி வழங்குவதற்காக, ஒன்றரை கோடி ரிங்கிட் மூலதனத்தில் *உபைதி வாரியம்* எனும் அற நிறுவனத்தை நிறுவிய டான் ஸ்ரீ உபைதுல்லா, மலேசிய இந்திய முஸ்லீம் சமுதாயத்தின் தனிப்பெரும் தலைவராகத் திகழ்ந்தவர்.  
அவர் நினைவாக, மலேசியாவில் தபால் தலை வெளியிடப்பட்டிருக்கிறது. மலேசிய இந்தியர்களின் மூத்த அரசியல், சமூகத் தலைவர்களில் மிகவும் மரியாதைக்குரியவர்களில் ஒருவராக இன்றும் அவர் மதிக்கப்படுகின்றார்.
# உபைதுல்லா

## வரலாறு

தஞ்சை மாவட்டம் ராஜகிரியில் காதர் பாட்சா - கதிஜா பீவி தம்பதியர்களுக்கு மகனாகப் பிறந்தார். சென்னை அரசினர் முகம்மதியா கல்லூரியிலும், பின்னர் ஜமாலியா அரபிக் கல்லூரியிலும் உயர்க் கல்வி பயின்றார். 1930இல், அதாவது தம்முடைய 12வது வயதில், இந்தியாவிலிருந்து மலேசியா, நெகிரி செம்பிலான், சிரம்பான் நகருக்கு பகுதி நேர வேலை தேடி வந்தார். அங்குள்ள ஓர் ஒட்டுக்கடையில் சாதாரண விற்பனையாளர் வேலையில் சேர்ந்தார்.  
சில மாதங்களுக்குப் பிறகு மறுபடியும் தஞ்சாவூருக்குத் திரும்பி தம் உயர்க்கல்வியைத் தொடர்ந்தார். 1937இல் தம் பட்டப்படிப்பை முடித்துக் கொண்டு மலாயா திரும்பினார். சிரம்பானில் உள்ள இவருடைய உறவினரின் வணிக நிறுவனத்தில் தொடக்கத்தில் பணியாற்றினார். தோள்பைகள், துணிமணிகளை விற்கும் பணியில் ஈடுபட்டார். சிக்கனமான வாழ்க்கை, எளிமையான நடைமுறை; அவை இரண்டுமே அவருடைய சிறப்பு குணநலன்களாக அமைந்தன.
# உபைதுல்லா

## வரலாறு

### சிரம்பான் வர்த்தமானி

பின்னர், *சிரம்பான் வர்த்தமானி* என்ற தமிழ் வார இதழுக்கும், *சிரம்பான் நியூஸ்* எனும் ஆங்கில வார தாளிகைக்கும் ஆசிரியராகப் பனியாற்றினார். தமிழகத்தில் பி.ஏ. பட்டப் படிப்பு வரை படித்திருந்த இவருடைய எழுத்தாற்றல், அந்த ஏடுகளின் மூலம் தெரிய வந்தது. முன்னேற்றப் பாதையை நோக்கி நடைபோட இவருடைய திறமையும் விடா முயற்சியும் கைகொடுத்தன.  
தமிழ், ஆங்கிலம், மலாய், உருது, மலையாளம், தெலுங்கு ஆகிய மொழிகளைப் பேசத் தெரிந்த டான் ஸ்ரீ உபைதுல்லா, அவ்வப்போது பத்திரிகைகளுக்கு கட்டுரைகளை எழுதி வந்தார். அருமையான மேடைப் பேச்சாளராகவும் திகழ்ந்தார்.
# உபைதுல்லா

## வரலாறு

### நேதாஜியின் ஆசாத் இந்து இயக்கம்

சென்னையில் கல்லூரி மாணவராக இருந்த போதே அவருக்கு அரசியலில் ஈடுபாடு ஏற்பட்டது. கும்பகோணத்தில் அகில இந்திய முஸ்லிம் லீக் மாநாடு நடத்திய அனுபவங்கள் அவருக்கு உண்டு. மலாயா சென்ற போதும் இந்திய நாட்டுப்பற்று அவரை விட்டு நீங்கவில்லை. மலாயா, இந்தியா ஆகிய இருநாடுகளின் விடுதலைப் போராட்டங்களில் ஈடுபட்டார்.  
நேதாஜியின் ஆசாத் இந்து இயக்கத்தில் மிகவும் ஆர்வம் காட்டினார். ஆசாத் இந்து இயக்கம் வெளியிட்ட இதழ்களின் ஆசிரியராகவும், வானொலி விமர்சகராகவும் ஆர்வத்தோடு பணியாற்றினார். இந்திய தேசிய ராணுவத்தில் பங்கு பெற்றதற்காகச் சிறைவாசம் அனுபவிக்க வேண்டிய நிலையும் ஏற்பட்டது.
# உபைதுல்லா

## வரலாறு

### ஆசாத் ஹிந்த் சர்க்கார்

அரசியல், சமூகப் பணிகளில் முனைப்பாக ஈடுபட்ட உபைதுல்லா, நேதாஜி சுபாஷ் சந்திரபோசுடன் நெருங்கிப் பழகியவர். 1940களின் தொடக்கத்தில், மலாயாவில், ஆசாத் ஹிந்த் சர்க்கார் அமைத்த போதும், இந்திய விடுதலை ராணுவப் படை தொடக்கப்பட்ட போதும், நேதாஜியுடன் நெருக்கமாக இருந்தார். அந்தக் காலகட்டங்களில் மலாயா, இந்தியா சுதந்திரத்திற்காகத் தன்னை முழுமையாக ஈடுபடுத்திக் கொண்டார்.  
பின்னர், கோலாலம்பூருக்கு இடம் பெயர்ந்த அவர், சிறிய அளவில் விமான பயண ஏற்பாட்டு நிறுவனத்தைத் தொடங்கினார். வாழ்க்கையில் படிப்படியாக முன்னேறினார். விமானம், கப்பல் சரக்குகளை ஏற்றுமதி செய்யும் நிறுவனத்தைத் தொடங்கி அதை நீண்ட காலம் நடத்தி, நாடு போற்றும் செல்வந்தரானார்.
# உபைதுல்லா

## பொதுச் சேவைகள்

1938ஆம் ஆண்டு முதல் இவருடைய பொதுப்பணிகள் தொடங்கின. 1940களில் மலேசிய இந்திய காங்கிரசின் (ம.இ.கா) நிறுவப்படுவதற்கு மூலகர்த்தாக்களாக இருந்தவர்களில் இவரும் ஒருவர். பின்னர், அக்கட்சியின் துணைத் தலைவரானார். 1948ல் மலாயா பெடரல் சட்டசபை உறுப்பினர் ஆனார். தொடர்ந்து ம.இ.கா.வில், பல முக்கிய பதவிகளையும் வகித்தார்.  
அந்தக் கட்சியின் பல மாநாடுகளில், இவர் அவைத் தலைவராகப் பொறுப்பேற்று இருந்தார். கல்வித் திறனும், அரசியல் செல்வாக்கும் அதிகமாக இருந்ததால், 1971 முதல் 1980 வரை, அவர் நாடாளுமன்ற மேலவையின் துணைத் தலைவராகப் பதவி வகித்தார். அது மட்டுமின்றி, நாடாளுமன்றத்தின் செனட்டராகவும், நாடாளுமன்றக் குழுக்களின் தலைவராகவும் இருந்து செயற்கரிய செயல்களை செய்துள்ளார்.
# உபைதுல்லா

## பொதுச் சேவைகள்

### மால் ஹிஜ்ரா விருது

கண்ணியத்திற்கும் சிறப்பிற்கும் உரிய மால் ஹிஜ்ரா எனும் விருது 1989ஆம் ஆண்டில் பேரரசரால் டான் ஸ்ரீ உபைதுல்லாவிற்கு வழங்கப்பட்டது. இந்த விருதைப் பெறும் முதல் மலேசிய இந்திய முஸ்லிம் இவர்தான். அந்த விருதுடன் 30 ஆயிரம் மலேசிய ரிங்கிட்டும் இவருக்கு வழங்கப்பட்டது. அந்தத் தொகையை அப்படியே இஸ்லாமிய சமயப் பணிகளுக்காக வழங்கிவிட்டார்.  
மலேசியாவின் முந்தைய பிரதமர்களான துங்கு அப்துல் ரகுமான், துன் அப்துல் ரசாக், துன் உசேன் ஓன், மகாதீர் பின் முகமது ஆகியோரின் மதிப்பிற்கு உரியவர். மலேசிய இந்தியர் காங்கிரசின் அன்றைய தலைவர்களான, அமைச்சர்கள் வீ. தி. சம்பந்தன், வி. மாணிக்கவாசகம் ஆகியோருடன் கட்சி, சமூக வளர்ச்சிக்காகப் பாடுபட்டுள்ளார். பல உயர் அரசாங்க விருதுகளையும் இவர் பெற்றுள்ளார். 1967இல் டத்தோ விருது வழங்கப்பட்டது. 1973இல் மலேசியாவின் உயரிய விருதுகளில் ஒன்றான டான் ஸ்ரீ விருதும் இவருக்கு வழங்கிச் சிறப்பிக்கப்பட்டது.
# உபைதுல்லா

## பொதுச் சேவைகள்

### உபைதி அறக்கட்டளை

சாதி சமய வேறுபாடின்றி, ஏழை எளியவர்களுக்கும், கல்வி நிலையங்களுக்கும் நிதி உதவி வழங்குவதற்கு மலேசியாவில் உபைதி அறக்கட்டளையை நிறுவிய டான் ஸ்ரீ உபைதுல்லா அதன் மூலம் பல பொதுப் பணிகளுக்கு நல்லாதரவு வழங்கி வந்தார். டான் ஸ்ரீ உபைதுல்லா வழங்கிய 15 மில்லியன் ரிங்கிட் (ஒன்றரை கோடி) நன்கொடையோடு 1991இல் உபைதி அறக்கட்டளை தொடங்கப்பட்டது.  
அந்த அறக்கட்டளையை, அப்போதைய பிரதமர் துன் மகாதீர் பின் முகமது தொடக்கி வைத்தார். மலேசிய இந்திய முஸ்லிம்களின் முன்னேற்றத்திற்காக, பெர்கிம் எனும் ஓர் அமைப்பை உருவாக்கினார். 1969 முதல் பத்து ஆண்டுகளுக்கு, அதன் தலைவராகவும் இருந்தார்.
# உபைதுல்லா

## பொதுச் சேவைகள்

### உலகத் தமிழாராய்ச்சி மாநாடுகள்

மலேசிய மக்களின் நலத்திற்கும், வளத்திற்கும் நீண்ட காலம் அர்ப்பணிப்புகள் செய்து வந்துள்ளார். அவர் பிறந்த ஊரில் உபைதுல்லா அறக்கட்டளையை நிறுவி மேல்நிலைப்பள்ளிகள் சிறப்பாக நடைபெற உதவிகள் செய்துள்ளார். இவர் மலேசியத் தமிழ் நாளிதழ்களில் எழுதி வந்த "நமது நாடு நம் மக்கள்" என்ற தொடர்க் கட்டுரைகள், இவரின் மலேசிய நாட்டு பற்றுக்கு நல்ல சான்றுகளாகும்.  
மலேசியாவில் முதலாவது உலகத் தமிழாராய்ச்சி மாநாடு ஏப்ரல் 1966இல் கோலாலம்பூர் மாநகரில் நடைபெற்றது. இது ஒரு பன்னாட்டு தமிழ் ஆராய்ச்சி மாநாடு ஆகும். இந்த மாநாட்டை தனிநாயகம் அடிகளாருடன், டான் ஸ்ரீ உபைதுல்லா முன்னின்று நடத்தினார். இந்த மாநாட்டில் தமிழியல் ஆய்வாளர்களும் ஆர்வலர்களும் கலந்து சிறப்பித்தனர்.  
தவிர, ஆறாம் உலகத் தமிழ் மாநாடு சிறப்பாக நடைபெறுவதற்கும் உறுதுணையாக இருந்த டான் ஸ்ரீ உபைதுல்லா, நல்ல ஒரு தமிழ் ஆர்வலர். இவர் தாய் தமிழை என்றும் மறக்கவில்லை. இவர் நாவன்மை மிக்க நாவலர், ஆற்றல் மிக்க எழுத்தாளர், தமிழ்ப்பண்ணை என்ற அமைப்பின் நிறுவனத்தின் தலைவரும் ஆவார்.
# உபைதுல்லா

## பொதுச் சேவைகள்

### சின்ன ராவுத்தர் உஸ்மான் காதர் பாஷா

***சின்ன ராவுத்தர் உஸ்மான் காதர் பாஷா உபைதுல்லா*** என்ற அவருடைய பாட்டனார், தந்தையார் பெயர்களுடன் கூடிய குடும்பப் பெயரின் சுருக்கமே, ***எஸ்.ஓ.கே*.** எனும் சொற்களாகும். இவரிடம் *எஸ்* என்பதும் இல்லை, *ஓ.கே.* என்பதும் இல்லை என்று சிலர் சிலேடையாகச் சொல்வார்கள். எடுத்த எடுப்பிலேயே பதில் கூறாமல், சிந்தித்து முடிவு கூறும் அவருடைய பக்குவமே அந்தச் சிலேடைக்கு காரணம் ஆகும்.  
மலேசியாவின் மூத்தப் பத்திரிக்கையாளரும், மலேசியத் தொலைக்காட்சி செய்திப் பிரிவின் பொறுப்பாசிரியராக இருந்தவருமான எம். துரைராஜ், டான் ஸ்ரீ உபைதுல்லாவைப் பற்றி இப்படிச் சொல்கிறார்.
# உபைதுல்லா

## பொதுச் சேவைகள்

### நடிகர் திலகம் சிவாஜி கணேசன்

கோலாலம்பூரில் உள்ள இந்திய முஸ்லிம் பள்ளிவாசலின் தலைவராக நீண்டகாலம் சேவையாற்றிய இவர், அதைப் புதுப்பித்து விரிவுப்படுத்தினார். மலேசிய இந்திய வர்த்தக சம்மேளனத்திலும் 47 ஆண்டுகள் தலைமைப் பொறுப்புகளை வகித்தார் 'பேங்க் பூமி புத்ரா' எனும் பூமிபுத்ரா வங்கியிலும், தேசிய நிலநிதி கூட்டுறவு சங்கத்திலும் இயக்குனராகச் சேவையாற்றியுள்ளார்.  
மலேசியாவுக்கு வரும் தமிழகக் கலைஞர்களை வரவேற்று உபசரித்து வரவேற்பதில் முன்னிலை வகித்து வந்ததாக, பல தென்னிந்திய நடிகர்கள் புகழாரம் செய்துள்ளனர். அவர்களில் ஒருவர் நடிகர் திலகம் சிவாஜி கணேசன்.
# உபைதுல்லா

## பொதுச் சேவைகள்

### லட்டு பிரியர்

டான் ஸ்ரீ உபைதுல்லா ஒரு லட்டு பிரியர். எங்கேயாவது லட்டைப் பார்த்து விட்டால், ஒரு துண்டை எடுத்து வாயில் போட்டுக் கொள்ளாமல் இருக்க மாட்டார். இனிப்பு நிறைய சாப்பிடக் கூடாதுதான்... என்ன செய்வது... என்று சொல்லித் தலையை ஆட்டிக் கொள்வார். அவர் சாதித்தவை அதிகம் என்பதால், சகாப்த மனிதராக மலேசியாவில் இன்றும் போற்றப்படுகிறார். 2009இல், தம்முடைய 93வது வயதில், இந்த தபால்தலை நாயகன் இறைவனடி சேர்ந்தார்.  
மலேசிய நாட்டிற்கும் மலேசிய சமூகத்திற்கும், இவர் ஆற்றிய பணிகளை நினைவு படுத்தும் வகையில், 2010 ஆம் ஆண்டு மலேசிய அரசாங்கம் அஞ்சல் தலை வெளியிட்டு சிறப்பு செய்தது. கோலாலம்பூரில் நடைபெற்ற அந்தத் தபால் தலை வெளியீட்டு நிகழ்ச்சியில், டான் ஸ்ரீ உபைதுல்லாவின் துணைவியார் புவான் ஸ்ரீ மெருனிசா மொகாய்தீனும், அவருடைய இரு புதல்வர்களும் கலந்து கொண்டு சிறப்பு செய்தனர்.
# உபைதுல்லா

## விருதுகள்

- 1967 டத்தோ விருது
- 1973 டான் ஸ்ரீ விருது
- 1989 மால் ஹிஜ்ரா விருது
- Selangor Coronation Medal
- J.M.N. (Johan Manku Begara)
- Dato (Dato Paduka - Mahkota Selangor) D.P.M.S.
- President of Korea Cultural Merit Award
# உபைதுல்லா

## வெளிநாட்டுப் பயணங்கள்

- Commonwealth Parliamentary Delegation - Delhi, Karachi and Colombo1957
- Korea Study tour - (Leader of Delegation) 1961
- Searathum Nabi conference, Karachi 1962
- Malaysian Employers' Representative to International Labour Conference, Geneva 1963, 1964, 1965
- Malaysian consolidatory Concultativa Council, Taiwan
- Malaysian government Trade Delegatin, Soviet Union
- Member to I.P.U. Venezula, 1989
# உபைதுல்லா

## பதவிகள்

- பெர்கிம் நிறுவனத் தலைவர்.1961-1965
- தமிழ்ப்பண்ணை நிறுவனத் தலைவர் 1951-1958
- தென்னிந்திய பள்ளிவாசல் நிர்மான நிர்வாகக் குழு.1949-1970
- பேங்க் பூமிபுத்ரா மலேசியா இயக்குநர் வாரியம்
- தேசிய நிலநிதிக் கூட்டுறவு சங்கம் இயக்குநர்
- யூனிட் டிரஸ்ட் (MICT PG) 1976 முதல் 1993 வரை.
- NASA கூட்டுறவு சங்கம் 1976-1980
- Port Operation Committee, Selangor
- State Appeal committee for the Lady Templer T.B. Hospital
- Blind Welfare Committee
- Indian Welfare Committee
- Batu Road Fire Relief Committee
- Small Estates (Distribution) Malay Participation in the Road Transport Industry
- Founding President of Associated Indian Chambers of Commerce (All Malaysian Indian Commercial Body)1950 - 1982.
- Chairman, Malayan Employers Consultative Association. 1963 -1982.
- Malayan council of Employers Organisaton. 1966 -1978.
- United Chamber of Commerce.
- Associated Chinese Chamber of Commerce,
- Associated Malay Chamber of Commerce (European),
- Associated Indian Chamber of Commerce.
- National chamber of Commerce. (N.C.C.)
- Pertubuhan Kebajikan Islam Se-Malaya (PERKIM) 1961 - 1965.
- The Federal Legislative Council 1948 -1959
- The Senate 1959 -1980
- Legislatures and Parliament of Malaysia 1948 - 1980
- Deputy President of Senate.
- Port Swettenham, Port Authority
- Federal Industrial Development Authority.
- R.I.D.A. Authority 1951
- R.I.D.A. Central Executive Council 1951
- R.I.D.A. Selangor State. 1953 -1955.
- Muslim College Council, Klang
- Dewan Bahasa dan Pustaka
- The Court University of Malaya
- St. John's Ambulance Central Council
- Red Cross Society Central Council
- Malaysia consolidatory Consultative Council
- Trustee Yayasan Ubaidi.
# நிரலேற்பு தருக்கக் கட்டுப்படுத்தி

**நிரலேற்பு தருக்கக் கட்டுப்படுத்தி** (**PLC** ) அல்லது **நிரலேற்புக் கட்டுப்படுத்தி** என்பது தொழிற்சாலை அசெம்ப்ளி வரிசைகள், பொழுதுபோக்குப் பயன்பாடுகள் அல்லது ஒளிரும் பொருட்கள் ஆகிய இயந்திரங்களைக் கட்டுப்படுத்துதல் போன்ற மின்னியந்திரவியல் செயல்பாடுகளின் தன்னியக்கத்துக்கான டிஜிட்டல் கணினிப் பயன்பாடு ஆகும். PLCக்கள் பல தொழிற்சாலைகள் மற்றும் இயந்திரங்களில் பயன்படுத்தப்படுகின்றன. பொதுப் பயன்பாட்டுக் கணினிகள் போலல்லாமல் PLC ஆனது பல உள்ளீடுகள் மற்றும் வெளியீடுகள் ஏற்பாடுகள், விரிவாக்கப்பட்ட வெப்பநிலை வரம்புகள், மின்னிரைச்சலுக்கு பாதுகாப்பு நிலை மற்றும் அதிர்வும் தாக்கத்துக்குமான எதிர்ப்பாற்றல் ஆகியவற்றுக்காக வடிவமைக்கப்பட்டிருக்கிறது. இயந்திரச் செயல்பாடுகளைக் கட்டுப்படுத்துவதற்கான நிரல்கள் மின்கலத்தில்-தேக்கப்பட்ட அல்லது நிலையான நினைவகம் ஆகியவற்றில் பொதுவாக சேமிக்கப்படுகின்றன. PLC ஆனது நிகழ் நேர அமைப்புக்கு எடுத்துக்காட்டு ஆகும். எனினும் வெளியீட்டு முடிவுகள் கட்டுப்படுத்தப்பட்ட நேரத்தினுள் உள்ளீட்டு நிலைகளுக்கு பதில் வழங்குவதாக இருக்க வேண்டும், இல்லையெனில் திட்டமிடப்படாத செயல்பாடு முடிவாக இருக்கும்.
# நிரலேற்பு தருக்கக் கட்டுப்படுத்தி

## வரலாறு

PLC அமெரிக்கத் தானியங்கு உற்பத்தித் தொழிற்சாலையின் தேவைகளுக்காக உருவாக்கப்பட்டது. நிரலேற்புக் கட்டுப்படுத்திகள் ஆரம்பத்தில் தானியங்குத் துறையால் ஏற்றுக்கொள்ளப்பட்டன. அவற்றில் உற்பத்தி மாதிரிகள் மாறும் போது மென்பொருள் மறு ஆய்வு செய்தலுக்கு பதிலாக கடின-கம்பியிடப்பட்ட கட்டுப்பாட்டு பேனல்கள் மறு-கம்பியிடப்படுகின்றன.  
PLCக்கு முன்பு உற்பத்தி ஆட்டோமொபைல்களுக்கான கட்டுப்பாடு, வரிசையாக்கம் மற்றும் பாதுகாப்புப் பிணப்புறு தருக்கம் ஆயிரக்கணக்கான இடைமாற்றுகள், கேம் டைமர்கள் மற்றும் ட்ரம் சீக்வன்சர்கள், மற்றும் அர்ப்பணிக்கப்பட்ட மூடப்பட்ட-கண்ணிக் கட்டுப்படுத்திகள் ஆகியவற்றைப் பயன்படுத்தி நிறைவேற்றப்பட்டன. வருடாந்திர மாதிரி மாற்றத்திற்கான அது போன்ற வசதிகளை புதுப்பித்தலுக்கான செயல்பாடு மிகவும் அதிக நேரம் எடுத்துக்கொள்ளக் கூடியதாகவும் செலவுமிக்கதாகவும் இருக்கிறது. அதில் மின்வல்லுநர்கள் தனிப்பட்ட முறையில் ஒவ்வொரு இடைமாற்றையும் மறுகம்பியிட வேண்டும்.  
1968 ஆம் ஆண்டில் GM ஹைட்ராமேடிக் (ஜெனரல் மோட்டார்ஸின் தானியங்கிப் போக்குவரத்துப் பிரிவு) மஸ்ஸாசூசெட்ஸ், பெட்ஃபோர்டின் பெட்ஃபோர்ட் அசோசியேட்ஸில் இருந்து வந்த மின்னணு முன்மொழிதலுக்கான முன்மொழிதலுக்காக கோரிக்கை வெளியிடப்பட்டது. முதல் PLC ஆனது 084 எனப் பெயர் குறிப்பிடப்பட்டது. ஏனெனில் அது பெட்ஃபோர்ட் அசோசியேட்ஸின் எண்பத்தி நான்காவது திட்டப்பணி ஆகும். பெட்ஃபொர்ட் அசோசியேட்ஸ் ஆனது உருவாக்கம், உற்பத்தி, விற்பனை மற்றும் சேவை ஆகியவற்றுக்கு அர்ப்பணிக்கப்பட்ட புதிய நிறுவனத்தைத் தொடங்கியது. அது மோடிகான் ஆகும். அது மாடுலர் டிஜிட்டல் கண்ட்ரோலரின் சுருக்கம் ஆகும். அந்தத் திட்டப்பணியில் பணிபுரிந்தவர்களில் ஒருவரான டிக் மோர்லே PLC இன் "தந்தை" எனக்கருதப்படுகிறார். மோடிகான் வணிகம் 1977 இல் கவுல்ட் எலக்ட்ரானிஸுக்கு விற்பனை செய்யப்பட்டது. மேலும் பின்னர் ஜெர்மன் நிறுவனம் AEG ஆல் கைப்பற்றப்பட்டது. பின்னர் பிரெஞ்சு நிறுவனம் ஸ்னெய்னர் எலக்ட்ரிக் மூலமாக வாங்கப்பட்டது. இதுவே தற்போதைய உரிமையாளர் ஆகும்.  
மிகவும் முதலில் உருவாக்கப்பட்ட 084 மாதிரிகளில் ஒன்று தற்போது மஸ்ஸாசூசெட்ஸ், நார்த் ஆண்டோவரில் மோடிகானின் தலைமையகத்தில் காட்சிக்கு வைக்கப்பட்டிருக்கிறது. அது மோடிகானால் GM எனக் குறிப்பிடப்படுகிறது. அது கிட்டத்தட்ட இருபது ஆண்டுகள் தடையின்றி சேவை புரிந்து ஓய்வு பெற்ற அலகு ஆகும். மோடிகான் அதன் தோற்றத்தில் 984 வரை அதன் உற்பத்திப் பொருட்களின் இறுதியில் 84 என்ற அடைப்பெயரைப் பயன்படுத்தி வந்தது.  
தானியங்குத் துறை PLCக்களின் நீண்ட பயனர்களில் ஒருவராக இன்றும் இருக்கிறது.
# நிரலேற்பு தருக்கக் கட்டுப்படுத்தி

## உருவாக்கம்

ஆரம்பகால PLCக்கள் இடைமாற்று தருக்க அமைப்புகளுக்கு மாற்றாக வடிவமைக்கப்பட்டன. அந்த PLCக்கள் "லேடர் லாஜிக்கில்" நிரலிடப்பட்டிருந்தன. அவை இடைமாற்று தருக்கத்தின் உருவ வரைபடத்தை மிகவும் ஒத்திருந்தன. அந்த நிரல் குறிப்பு ஏற்கனவே இருந்த தொழ்ல்நுட்ப வல்லுநர்களுக்கான பயிற்சித் தேவைகளைக் குறைப்பதற்குத் தேர்ந்தெடுக்கப்பட்டன. மற்ற ஆரம்ப கால PLCக்கள் ஸ்டேக்-சார்ந்த தருக்கத் தீர்வையைச் சார்ந்த கட்டளைப் பட்டியல் நிரலாக்கத்தின் வடிவத்தைப் பயன்படுத்தி இருந்தன.  
நவீன PLCக்கள் லேடர் லாஜிக்கில் இருந்து BASIC மற்றும் C போன்ற மிகவும் வழக்கமான நிரலாக்க மொழிகள் வரை பல்வேறு வழிகளில் நிரலாக்கம் செய்யப்பட்டிருக்கலாம். மற்றொரு முறையான ஸ்டேட் லாஜிக் மிகவும் உயர்-நிலை நிரலாக்க மொழி ஆகும். இது ஸ்டேட் டிரான்சிசன் வரைபடங்களின் அடிப்படையில் PLCக்களை நிரலிடுவதற்கு வடிவமைக்கப்பட்டிருக்கிறது.
# நிரலேற்பு தருக்கக் கட்டுப்படுத்தி

## உருவாக்கம்

### நிரலாக்கம்

1980ஆம் ஆண்டுகளின் மையப்பகுதி வரை ஆரம்ப கால PLCக்கள் தனியுரிமை நிரலாக்கப் பயன்படுத்தி அல்லது சிறப்பு-நோக்க நிரலாக்க முனையங்களைப் பயன்படுத்தி நிரலாக்கம் செய்யப்பட்டன. அவை பொதுவாக PLC நிரல்களில் பல்வேறு தருக்கக் கூறுகளை குறிப்பிடுவதற்கான அர்ப்பணிக்கப்பட்ட செயல்பாட்டு விசைகளைக் கொண்டிருந்தன. நிரல்கள் ஒலி நாடாப் பொதியுறைகளில் சேமிக்கப்பட்டன. அதன் மிகவும் குறைவான நினைவகத் திறனின் காரணமாக அச்சிடுதல் மற்றும் ஆவணப்படுத்துதல் ஆகியவற்றுக்கான வசதிகள் மிகவும் குறைவாகவே இருந்தன. மிகவும் பழமையான PLCக்கள் நிலையான காந்தவியல் அடிப்படை நினைவகத்தைப் பயன்படுத்தின.
# நிரலேற்பு தருக்கக் கட்டுப்படுத்தி

## உருவாக்கம்

### செயல்பாடு

PLC இன் செயல்பாடு ஆண்டுகள் கடக்கையில் தொடர் இடைமாற்றுக் கட்டுப்பாடு, இயக்கக் கட்டுப்பாடு, செயல்முறைக் கட்டுப்பாடு, பகிரப்பட்ட கட்டுப்பாட்டு அமைப்புகள் மற்றும் நெட்வொர்க்கிங் உள்ளிட்டவற்றுக்கு தோற்றுவிக்கப்பட்டிருக்கிறது. சில நவீன PLCக்களின் தரவுக் கையாளுதல், சேமிப்பு, செயலாக்க ஆற்றல் மற்றும் தொடர்புத் திறன்கள் ஆகியவை தோராயமாக மேடைக் கணினிகளுக்குச் சமமானவையாக இருக்கின்றன. PLC-போன்ற நிரலாக்கம் ரிமோட் I/O வன்பொருளுடன் இணைதல், சில பயன்பாடுகளில் பொதுப் பயன்பாட்டு மேடைக் கணினிகள் சில PLCக்களுடன் ஒன்றை ஒன்று இனைவதற்கு அனுமதிக்கின்றன.
# நிரலேற்பு தருக்கக் கட்டுப்படுத்தி

## PLC தலைப்புகள்

### சிறப்புக்கூறுகள்

மற்ற கணினிகளில் இருந்து முக்கிய வேறுபாடு PLCக்கள் தீவிர நிலைகளுக்கான (தூசு, ஈரம், வெப்பம், குளிர் போன்றவை) பாதுகாப்பு கொண்டவையாக இருக்கின்றன. மேலும் விரிவான உள்ளீடு/வெளியீடு (I/O) ஏற்பாடுகளுக்கான வசதியைக் கொண்டிருக்கின்றன. அவை PLC ஐ உணர்கருவிகள் மற்றும் முனைப்பிகள் ஆகியவற்றுடன் இணைக்கின்றன. PLCக்கள் லிமிட் ஸ்விட்சுகள், அனலாக் செயல்பாட்டு மாறிகள் (வெப்பம் மற்றும் அழுத்தம் போன்றவை) மற்றும் சிக்கலாக அமைந்திருக்கும் அமைப்புகளின் நிலைகள் ஆகியவற்றைப் படிக்கின்றன. சில இயந்திரப் பார்வையைப் பயன்படுத்துகின்றன. முனைப்பிகளில், PLCக்கள் மின்னணு மோட்டார்கள், நிமொப்னிக் அல்லது ஹைட்ராலிக் உருளைகள், காந்தவியல் இடைமாற்றுகள், வரிச்சுருள்கள் அல்லது அனலாக் வெளியீடுகள் ஆகியவற்றை இயக்குகின்றன. உள்ளீடு/வெளியீடு ஏற்பாடுகள் எளிமையான PLC இனுள் உருவாக்கப்பட்டிருக்கலாம் அல்லது PLC ஆனது கணினி நெட்வொர்க்குடன் இணைக்கப்பட்ட வெளிப்புற I/O உருமாதிரிகளைக் கொண்டிருக்கலாம். அவை PLC இனுள் செருகப்பட்டிருக்கும்.
# நிரலேற்பு தருக்கக் கட்டுப்படுத்தி

## PLC தலைப்புகள்

### அமைப்பு அளவு

ஒரு சிறிய PLC ஆனது உள்ளீடுகள் மற்றும் வெளியீடுகள் ஆகியவற்றுக்காக உள்ளமைக்கப்பட்ட பல நிலையான இணைப்புகளைக் கொண்டிருக்கும். பொதுவாக அடிப்படை மாதிரி போதுமான அளவிற்கு I/O ஐக் கொண்டிருக்காவிட்டால் விரிவாக்கங்கள் கிடைக்கின்றன.  
உருமாதிரி PLCக்கள் மாறுபட்ட செயல்பாடுகளைக் கொண்ட உருமாதிரிகளினுள் சேசிஸைக் (ராக் எனவும் அழைக்கப்படுகிறது). செயலகம் மற்றும் I/O உருமாதிரிகளின் தேர்ந்தெடுப்பு குறிப்பிட்ட பயன்பாட்டுக்கான விருப்பமைவுகளாக இருக்கின்றது பல ரேக்குகள் ஒரு செயலகத்தினால் நிர்வகிக்கப்படலாம். மேலும் ஆயிரக்கணக்கிலான உள்ளீடுகள் மற்றும் வெளியீடுகளைக் கொண்டிருக்கலாம். சிறப்பு உயர் வேக தொடர் I/O இணைப்பு பயன்படுத்தப்படுகிறது. அதனால் ரேக்குகள் செயலகத்திற்கு வெளியே விநியோகிக்கப்படலாம். இது பெரிய ஆலைகளில் கம்பியிடுவதற்கான செலவினங்களைக் குறைக்கிறது.
# நிரலேற்பு தருக்கக் கட்டுப்படுத்தி

## PLC தலைப்புகள்

### பயனர் இடைமுகம்

PLCக்கள் அமைவடிவம், அலார அறிவிப்புகள் அல்லது தினசரி கட்டுப்பாடுகள் ஆகியவற்றின் நோக்கத்துக்காக மக்களுடன் தொடர்புகொள்வதற்குத் தேவையாக இருக்கின்றன.  
மனித-இயந்திர இடைமுகம் (HMI) இந்த நோக்கிற்காக பணியாற்றுகிறது. HMIக்கள்,
MMIக்கள் (மனிதன் இயந்திரம் இடைமுகம்) மற்றும் (வரைவியல் பயனர் இடைமுகம்) ஆகியவையாகவும் குறிப்பிடப்படலாம்.  
ஓர் எளிமையான அமைப்பு விசைகள் மற்றும் ஒளிகள் மூலமாகப் பயனருடன் தொடர்பு கொள்பவையாக இருக்கலாம். உரை காட்சித் திரைகள் அத்துடன் வரைவில் தொடு திரைகள் கிடைக்கின்றன. மிகவும் சிக்கலான அமைப்புகள் தொடர்பு இடைமுகம் மூலமாக PLC ஐ இணைப்பதுடன் நிரலாக்கம் மற்றும் கண்காணிப்பு மென்பொருள் நிறுவப்பட்ட கணினியைப் பயன்படுத்துகின்றன.